google/wiki40b huggingface dataset:
Parnassiinae

Utseende

Parnassiinae er en gruppe med store sommerfugler med store og ganske skjøre vinger. Bakvingene er avrundet i bakkanten og mangler stjerten slik som i søstergruppen Papilioninae. Innsiden av bakvingene, mot kroppen, er innoverbøyd fordi vingeribben 3A mangler. Vingene er vanligvis hvite eller lysgule med svarte og/eller røde flekker, gjerne ganske tynt skjellkledte.
Antennene er virker korte i forhold til de store vingene. 
Den største arten i norden er Apollosommerfugl som kan ha et vingespenn på nærmere 9 cm.

Levevis

Flere av artene lever i fjellet, ofte i ekstreme miljøer, der få andre arter av sommerfugler kan overleve. Enkelte er funnet helt opp til 5 500 meter høyt i fjellet. Flukten er rettlinjet og langsom, ofte med glideflukt. 
Både de voksne og larvene er giftige for andre dyr.
Parnassiinae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppen er bønneformet og ligger i strølaget. Overvintringen skjer som puppe.

Utbredelse

Gruppen har en Holarktisk utbredelse, de fleste av artene holder til i fjellområder slik som Alpene, Himalaya og Rocky Mountains.
Skaun Historielag

Skaun Historielag er en interesseorganisasjon i Skaun kommune i Trøndelag stiftet den 19. oktober 1983.
Lagets formål er å vekke historisk interesse, øke og spre kunnskap om fortida, verne om materielle kulturminner og ta vare på muntlige tradisjoner om liv og arbeid i eldre tid.
Per 31.12.2018 har laget ca. 110 medlemmer, og er tilknyttet Sør-Trøndelag Historielag.
Historielaget har det overordna ansvaret for Skaun bygdamuseum som driver Museet på Skreddarhaugen, Melby skolemuseum i Råbygda og en lokalhistorisk utstilling på Venn Flerbrukshus.
Hallgerd Aune har vært leder av Skaun Bygdamuseum siden 1997.
Flytting av redskapssamlingen på Handberg, som eies av Skaun Bondelag, til Skreddarhaugen er under planlegging.
Oral Bee

Da Playboy Foundation

Da Playboy Foundation har samarbeidet med amerikanske rappere som Baby Bash, Messy Marv, Chingo Bling, Jay Tee, Frost, Bullet, JT the Bigga Figga og Assassin. I 2003 spilte Baby Bash inn Oral Bee-låten «Mitt image som pimp» som «Image Of Pimp», der han beholdt det norske refrenget og et vers fra Oral Bee, i tillegg til å få med seg Lucky Lucciano på et vers. Låten var med på albumet Tha Smokin’ Nephew, som solgte 500 000 eksemplarer i USA – og således mottok amerikansk gullplate.

Sånn Vi Putter Det Ned (2001)

Sommeren 2000 hadde Oral Bee en hit med singelen «Penger». «Alle hater Oral Bee», som kom på høsten samme år fikk også spilletid, men ble ikke en like stor hit. I juni 2001 kom maxisingelen Den Breiale Stilen ut. Låta lå én uke på VG-lista. Debutalbumet Sånn vi putter det ned ble utgitt i august samme år. Fra albumet gav han også ut radiosinglene «Gangsta Gangsta» og «Seriemorder». Enkelte av beatsa på denne skiva er senere blitt brukt av Bay Area-artister som blant annet Baby Bash, San Quinn og Assassin.

2002-2003

I 2003 utkom Da Playboy Foundation Compilation der artister som Baby Bash, Young Life, Jay Tee, Messy Marv og Frost bidro. Skiva fikk lite oppmerksomhet i Norge.

Still Putter Det Ned (2005)

I 2005 gav Oral Bee ut sitt andre studioalbum, Still Putter Det Ned, som inneholdt 18 tracks produsert av Da Playboy Foundation. Den ble utgitt uavhengig av plateselskap og ble derfor ikke like massivt markedsført som debutalbumet.

Spiller Nummer 10 (2007)

Mixtape-albumet Spiller Nummer 10 kom ut i 2007, med gjester som danske CAS og MIV, svenske Shazaam, Coultrain og Devin the Dude. Da Playboy Foundation har produsert det meste, men noen låter inneholder «lånte» beats. Denne skiva ble også utgitt  uavhengig av plateselskap uten noe særlig markedsføring.

Putter Det Ned As Usual (2009)

Putter Det Ned As Usual kom i 2009, og avsluttet «putter det ned»-trilogien. Albumet inneholder gjesteopptredener av AMG, Arjay, Sholo Truth, Mitsuruggy, Latex Diamond, Pimp Lotion og Dee rail. Det er hovedsakelig produsert av Oral Bee og Big Ice. Den amerikanske produsenten Rob-E bidro også med produksjon.

Pionerer (2011)

Utgitt 25. februar 2011. Sangene er produsert av Big Ice og Oral Bee.

Norges Største Playaz (2013)

NSP ble lansert januar 2013 og inneholdt ti låter produsert av Big Ice og Oral Bee med gjesteopptredener fra Onkl P, Leo Ajkic og Klisne Fingra.
Utgivelsen inneholder også singelen «Brus (West Coast Remix)», som også har fått egen musikkvideo.
Kirkelid

Historisk

Gården var i 1626 registrert som bispegods, tidlig bosetting er tegn på at gården har hatt bosetting før svartedauden. Den har da lagt øde i perioden 1350-1626.
I 1909 ble det startet opp landhandel på gården, denne ble senere utvidet med bensinstasjon, post og telefonfunksjoner.
Nordre Trondhjems amt

Nordre Trondhjems amt var et norsk amt (i dag fylke) som ble opprettet i 1804 ved at Trondhjems amt ble delt i to: Nordre Trondhjems amt og Søndre Trondhjems amt.
Den første amtmannen, Caspar Conrad Rafn, hadde i henhold til den kongelige instruksen sete i Verdal. Hans etterfølger Christen Elster bosatte seg på Inderøy, så i årene 1818-1894 var Sund gård på Inderøy amtsete. Da Ole Anton Qvam tiltrådte i 1894 bodde han på gården Gjævran i Egge (nå del av Steinkjer), og tok embetet med seg dit. Amtmannsboligen Eggeli, ble tegnet av arkitekt Axel Guldahl og bygget i 1919 under ledelse av daværende fylkesmann Halvor Bachke Guldahl. Dette fungerte inntil 1945 både som embetsbolig og kontorer for fylkesadministrasjonen.
Fra 1. januar 1919 het det Nord-Trøndelag fylke og fra 1945 hadde fylkesmannen kontorer i Steinkjer.
Sundbrua (Eidsvoll)

Sundbrua i Eidsvoll er en stålfagverksbro på fylkesvei 181 (kommunal vei) i Eidsvoll kommune i Akershus. Brua krysser Vorma, er 192 meter lang og hovedspennet er på 71 meter. Noen få meter sørøst for brua ligger den noe større Eidsvollbrua.
Strukturell vold

Strukturell vold er et begrep og en teori som ble introdusert av Johan Galtung i artikkelen "Violence, Peace, and Peace Research" i 1969. Den beskriver en form for vold hvor sosiale strukturer eller sosiale institusjoner skader mennesker gjennom å forhindre at deres grunnleggende behov oppfylles. Institusjonalisert elitisme, etnosentrisme, klassisme, rasisme, sexisme, nasjonalisme og heterosexisme har alle blitt beskrevet som eksempler på strukturell vold i tråd med Galtungs teori. Strukturell vold og direkte vold beskrives ofte som nært knyttet til hverandre, f.eks. familievold, rasistisk vold, hatforbrytelser, terrorisme, folkemord og krig.
I boken Violence: Reflections on a National Epidemic definerer James Gilligan strukturell vold som «the increased rates of death and disability suffered by those who occupy the bottom rungs of society, as contrasted with the relatively lower death rates experienced by those who are above them.»
Den tyske ideologi

Den tyske ideologi regnes i dag som et av de viktigste filosofiske verkene til Karl Marx og Friedrich Engels. Det ble skrevet rundt 1845, men, siden målet med det, ifølge Marx, var å oppnå egenforståelse ble det overlatt til «musenes gnagende kritikk». Først i 1932 ble det meste av manuskriptet, som ikke lenger var komplett, gitt ut av Marx-Engels Instituttet i Moskva. Deler av det ble oversatt til norsk og gitt ut av Pax forlag i 1970.
Verket er formet som en kritikk av unghegelianere som Ludwig Feuerbach, Max Stirner og Bruno Bauer og gir et første omfattende utlegging av Marx og Engels historieteori, som senere har blitt kalt historisk materialisme. I verket forkaster også forfatterne den på den tid og også senere rådende forståelse av begrepet kommunisme som et utopisk mål i det fjerne. Det er, tvert imot, et resultat av en pågående bevegelse, og kan ikke sees løsrevet fra den virkeligheten en til en hver tid befinner seg i.
Mens verket ble lunkent mottatt blant lederne i Sovjetunionen og andre tradisjonelle leninister, ble det desto viktigere for marxister som var kritisk til den sovjetiske varianten av marxisme.
Grumman F4F Wildcat

FM Wildcat

Da Grumman Aircraft begynte produksjonen av F6F Hellcat måtte produksjonen av eldre modeller flyttes. Dermed fikk
General Motors Eastern Aircraft Division lisens til å lage Wildcat. Disse fikk betegnelsen FM-1.
Den eneste forskjellen fra tidligere, var å gå fra 6 maskingevær til 4. Samtidig ble kapasiteten på ammunisjon økt med 20%.
Samtidig ble det arbeidet med en forbedret modell, FM-2 . Denne hadde større motor og noen utbedringer på skroget, slik at vekten ble redusert.
Dette ble gjort for at flyet skulle kunne operere fra små hangarskip. De skulle ha beste ytelse fra og med take-off.

F4F-3S Wildcatfish

Denne modellen ble utviklet for å kunne lande ved stillehavsøyer, før det ble opprettet flystriper. Det var i utgangspunktet en F4F-3, som ble konvertert.
Inspirasjonen kom fra Mitsubishi A6M2-N, en modifisering av Zero.
Første flygningen var 28. februar 1943. Vekten og luftmotsanden av flotørene reduserte maksimal hastighet til 390 km / t. Etterhvert som nok flybaser var tilgjengelige, var det unødvendig å gå videre med ytterligere modifiseringer, og prosjektet ble kansellert.
Bjorli alpinanlegg

Bjorli alpinanlegg ligger på Bjorli i Lesja kommune. Stedet er spesielt kjent for sin snøsikre og lange skisesong. Den strekker seg fra begynnelsen av november til ut april. Bjorli alpinanlegg er av internasjonal klasse. Høyeste punkt 1250 moh. og høydeforskjellen er på 650. Skisenteret har 11 nedfartsløyper i alle vanskelighetsgrader med en samlet lengde på 19,3 km. Anlegget har egen terrengpark med en mengde hopp og rails (varierer), samt halfpipe. Senteret har også eget avgrenset barneområde med to heiser.
The Avengers (1998-film)

The Avengers er en amerikansk spionfilm fra 1998, regissert av Jeremiah Chechik, basert på den britiske tv-serien med samme navn fra 1960-tallet. Den har mange etterfølgere.
Vegar Leirvik Nesset

Historie

I 1997 flyttet Nesset til England for å fullføre treårig musikkstudie ved LIPA. Det var her han fant ut at «musikk ikke bare er en levemåte, men selve livet».
I løpet av sin karriere har han deltatt i flere musikalske prosjekter som; rollen som Charlie i musikalen «Tonight» ved West End (London) og rollen  som "Parson Nathaniel" i sceneversjonen av musikalen «The War of The Worlds» (Klodenes kamp) i Liverpool.
Han har turnert i Skottland, Tyskland og Norge med band som "Shadows and Lights" (en Joni Mitchell tribute), B.F.B (et The Beatles tributeband) m.f. Han har opptrådt på tysk tv med B.F.B. og har hatt radiofremføringer på NRK med egne sanger.
Nesset var med i første sesong av The Voice på TV 2, som en del av Sondre Lerches team. Han har sittet i Spellemannprisens jury i ulike kategorier.
Våren/forsommeren 2011 var Following Bob i The Chapel Studios i London og spilte inn en CD med egenkomponerte sanger. Nesset sang og spilte akustisk gita og leide inn britiske studiomusikere. Utgivelse i løpet av 2012.
Dulcimer

Dulcimer er en betegnelse på flere typer strengeinstrumenter i gruppen zithere. Det finnes to hovedgrupper: brettzithere, der strengene slås an med hammere og gripebrettzithere som spilles med plekter.
Forskjellige typer av dulcimer finnes rundt om i verden, deriblant hakkebrett, appalachian dulcimer, den ungarske cimbalom, den rumenske tambal, den tyrkiske og persiske santur (santoor) og den kinesiske yang-chin.
Grrr

Grrr er et musikkalbum med Cloroform, utgitt 11. mars 2016 på Kaada Recordings.
Valida

Kjente personer med navnet

Personene i listen er ordnet kronologisk etter fødselsår.
Graphium sarpedon

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. 
Larven er radikalt forskjellige fra de voksne, både i levevis og i kroppsbygning.  Larven lever som plantespiser. 
Graphium sarpedon tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Sandsfjorden (Sande)

Sandsfjorden er en fjord i Sande kommune i Møre og Romsdal. Den ligger mellom Sandsøya i vest og Gurskøya i øst. Fjorden strekker seg rundt 4,5 kilometer sørover fra Norskehavet og inn til Nupeneset på Gurskøya. Herfra fortsetter den som Hallefjorden.
Fjorden er drøyt en kilometer bred og er på det dypeste 236 meter.
Ved Nupeneset går fjordarmen Gursken sørøstover på Gurskøya. Nord for Gursken ligger Gjerdvika med bygdene Gjerde og Sandanger. På vestsida av fjorden ligger Sandshamn.
Tommy Nilsen

Pegasus

Tommy Nilsen er vokalist, gitarist, låtskriver og produsent i Pegasus bestående av: Nilsen, vokal og gitar og Ronny Nilsen, bass og kor.
Pegasus ble etablert på våren 2006. Debutalbumet ble spilt inn i Hitsville med produsentene Tomas Siqveland og Ole Evenrud i august og september 2006 og utgitt februar 2007. Pegasus ble det første dansebandet til å bli A-listet på norsk riksradio. Sangen som ble A-listet er «Kine», som sammen med «Dommedag» (også fra debutalbumet) gikk inn på Norsktoppen. 
I februar 2008 spilte Pegasus inn sitt andre studioalbum Vingeslag, som til nå har høstet gode anmeldelser, blant annet 3 seksere og kalt «Årets Album» av Radio Ung. Førstesingelen fra Vingeslag var  «Hey Hey Hey» som også går mye på radio og TV. Vingeslag er co-produsert av Tommy Nilsen.
16. mars (2009) ble plata Min første natt utgitt. Den har allerede høstet fire 6'ere på terningen og det fra 'Dansaktuellt.com', 'Danseband.no' og 'ForSwingende.com'.

Førstesingel fra plata var tittelsporet «Min Første Natt». En duett med Hanne Mette Gunnarsrud, som er vokalist i Contrazt. Låta har blitt en slager på blant bl.a Dansefot Jukeboks på NRK1 og spilles ofte på radio rundt omkring i landet. I tillegg til krediteringer som produsent og tekniker, har Nilsen også mikset og mastret denne utgivelsen.
Min første natt gikk inn på VG-lista i uke.14 (2009). Singel og video 'Gi Meg Din Hånd' er også å finne på denne platen. Den har også tung rotasjon på Svisj'en på NRK1. Pegasus hadde rundt 60 spillejobber i 2009, ifra Farsund i sør til Skei i Nord. 
I januar 2010 kom albumet Rotløs. Igjen, høstet et Pegasus album 6'ere i fleng som f.eks fra 'ForSwingende.com' som også skrev i sin anmeldelse : Jeg tar herved av meg hatten og bøyer meg i det berømte støvet for Pegasus-gutta og deres meget beundringsverdige evne til å skrive låter og produsere plater som det lukter både gull og Spellemann av. Gratulerer for fjerde gang med et knallbra album! 
Fra Rotløs kom det to videoer og singler i låtene Alene I Paris og Trenger Ei Dame.
Igjen var Pegasus' egen Tommy Nilsen produsent, tekniker, mikser og mastrer. Rotløs ble innspilt i Tommy Nilsens eget studio TNP.
Algorta (Uruguay)

Historie

Algorta ble grunnlagt i 1885.

Økonomi

Jordbruk og skogbruk er viktig i byen.
NM i judo 2009

NM i judo 2009 ble arrangert på Bolkesjø 1. mai.
Kongepokalene ble vunnet av Esther Myrebøe og Lars Lynge Christiansen.
Fylkesvei 5454

Fylkesveg 5454 går mellom Knarvik og Knarvik ferjekai i Lindås kommune. Veien er 863 meter lang.
Frem til 2019 hadde veien betegnelsen Fv392.
Tirols flagg

Tirols flagg er delt i hvitt over rødt. Flagget er i størrelsesforholdet 2:3. Fargene er landet Tirols tradisjonelle og er avledet av våpenskjoldet, en rød ørn på hvitt.
I tillegg til Tirol fører også Salzburg, Oberösterreich, Vorarlberg og Wien flagg i rødt og hvitt. Fargene er også Østerrikes nasjonalfarger og benyttes i Østerrikes flagg.
Flagget forekommer i to varianter, med og uten våpenet. Uten våpen er flagget til bruk for delstatens innbyggere. Flagget med våpen er statsflagg til bruk for delstatens myndigheter. Det er utformet på en spesiell måte med en frittsvevende ørn på hvit bakgrunn som strekker seg fra det øvre feltet og ned i det røde som en halvsirkel.
Jernbane på Mauritius

Per 2010 har Mauritius ingen aktivt jernbanenettverk. Imidlertid hadde landet en jernbane fra 1860-årene til 1960-årene. I 1956 omfattet Mauritius' statlige jernbane 146 km med normalsporet (1 435 mm) skinnegang og 47 lokomotiver.
Med større trafikk og flere køer på veiene tatt i betraktning, ble det i 2009 lagt frem en plan om å bygge et metrosystem.
Wernerian Natural History Society

Wernerian Natural History Society (12. januar 1808 – 16. april 16, 1858), ofte forkortet som Wernerian Society, var et naturvitenskapelig selskap. Det var en avlegger av Royal Society of Edinburgh, og fra begynnelsen var det en elite organisasjon med fremtredende medlemmer
Det var oppkalt etter Abraham Gottlob Werner, en tysk geolog, skaperen av Neptunism, en teori hvor superposisjonsprinsippet er basert på opprinnelig havets tilbakegang hadde avsatt alle bergarter i jordskorpen .Hans hovedhypotese har siden vist seg feilaktig.

Historie

Robert Jameson, kongelig professor i naturhistorie ved University of Edinburgh, var grunnlegger og første president i samfunnet. I 1800 tilbrakte han et år i et gruveakedimi i Freiberg, Sachsen, der han studerte under Werner. Foreningen ble stiftet 12. januar 1808, og det første møtet i samfunnet ble holdt 2. mars 1808. Mellom 1811 og 1839 ble åtte bind av Memoirs of the Wernerian Natural History Society skrevet. Mer enn tolv av Jameson arbeider om geologi og mineralogi ble publisert i disse volumene, og han har også bidratt med noen på zoologi og botanikk. Bidragene etter 1839 ble publisert av Royal Society of Edinburgh. Samfunnet vert mange av de kjente forskere i dag.

Nedgang

Det var ingen møter fra 1850-1856, som falt sammen med Jameson sviktende helse . Det ble til slutt bestemt oppløs Samfunnet og avhenge dets eiendeler. De ble endelig avviklet 16. april 1858.

Bokstaver

ÆMedlemmer av Wernerian Samfunn var berettiget til å bruke forkortelsen M. W. S. etter navnet. "Tilsvarende medlemmer", basert utenfor Edinburgh, brukes betegnelsen C. M. W. S.
Serie A 2015–2016

Statistikk

Oppdatert 26. april 2016
Frederiksberg

Navnet

Frederiksbergs opprinnelige navn var Tulehøj. I så fall har det trolig bodd en thul der, oldtidens navn på en prest eller magiker. Ordet kjennes fra inskripsjonen på Snoldelev-steinen. Thul har samme rot som verbet thula (= å tale), så en thul kan opprinnelig ha vært en som fremsa ting. På angelsaksisk hadde thyle samme betydning, og i Beowulf-kvadet er dette tittelen på Unferth. I Håvamål blir Odin selv kalt «den gamle thul». Thula har også  betydningen «sang», som i Rigstula (= Rigs sang). 
Det står i Dend kongelige Residents- og Stabel-Stad Kiøbenhavn historiske Beskrivelse at «Kiøbenhavns Grændser var da fra Tulleshøy til gammel Bohøy, Amager og Saltholm, og hvad der imellem laae» – avsnittet viser til forholdene i 1443.  På det tidspunkt ble navnet Tulehøj oppfattet som Tulleshøy.

Historie

Frederiksbergs historie går tilbake til den 2. juni 1651. Da ga Frederik III 20 amagerbønder med hollandske røtter lov til å bosette seg ved Allégade i Ny Hollænderby. I 1700–1703 oppførte Frederik IV et lystslott på Valby Bakke, lokalt kalt Solbjerg. Det var inspirert av kongens reiser i Frankrike og Italia. Han ga slottet navnet Friederichs Berg, og byen ved slottsbakkens fot kom til å hete Frederiksberg.
Byen vokste svært langsomt, og omkring 1800 hadde den 1 200 innbyggere. Først etter 1822, da den militære såkalte demarkasjonslinje rundt København ble flyttet, begynte Frederiksberg å vokse for alvor. I dag har byen cirka 100 000 innbyggere.

Transport

Metroen stopper ved Solbjerg Plads (Frederiksberg stasjon). Fra Metrostasjonen er det utganger til Frederiksberg Centret (kjøpesenter), Copenhagen Business School (CBS) og Falkoner Allé.
Steam

Steam Workshop

Steam Workshop er en funksjon som lar brukere av Valve- og andre Steamworks-spill å lage og dele brukerlagd innhold, blant annet modifikasjoner, nivåer, teksturer og lignende. Brukere kan dermed abonnere på slikt innhold gjennom Steam-klienten og automatisk laste det ned og integrere det med spillet. Steam Workshop ble opprinnelig brukt for distribusjon av nye ting i Team Fortress 2; men ble omdesignet for å støtte andre spill, blant annet The Elder Scrolls V: Skyrim, tidlig i 2012. En patch for Portal 2 i mai 2012 aktiverte et nytt nivålagingsverktøy gjennom Steam Workshop, som gjorde det mulig å lage og dele nivåer gjennom spillet.

Valve Proton

I august 2018 introduserte Valve Proton, som er en kombinasjon av forskjellige teknologier selskapet har utviklet for Wine sammen med CodeWeavers. Ved hjelp av Proton, som oversetter DirectX-kall til Vulkan, kan Linux-klienten laste ned, installere og kjøre de fleste spill og applikasjoner som tidligere bare var tilgjengelige for Windows. Spill for Windows som blir spilt under Proton blir regnet som Linux-kjøp.
Macrodorcas pseudaxis

Utseende

En liten til middelsstor (hannen 16-32 millimeter), slank, rødbrun hjortebille, med en mørk stripe langs sømmen av dekkvingene i den bakre delen. Hannen har lange, nokså rette kjever med en kraftig, spiss tann litt utenfor midten, spissen er krum og ganske slank. Pronotum er rundet, tydelig bredere enn dekkvingene. Hunnen er mindre og mørkere på farge, uten forstørrede kjever, kroppen ganske blank.

Levevis

Larvene utvikler seg i morken ved av løvtrær.

Utbredelse

Arten er vidt utbredt i Myanmar, Thailand, Laos, Kambodsja, Vietnam og det sørlige Kina.
Rothschildia erycina

Utseende

En stor (vingespenn 100-120 millimeter) påfuglspinner med svært store vinger sammenlignet med kroppen. Forvingen er tydelig sigdformet hos hannen, mindre hos hunnen. Vingene er brunrøde. Midt i hver vinge er det en stor, kantete, sølvfarget flekk, utenfor dette et lyst tverrbånd. Feltet utenfor dette er mer eller mindre rosa, vingespissen gulbrun.

Levevis

Arten lever både i skog og på fuktig savanne. Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten lever i Sør- og Mellom-Amerika, fra Mexico i nord til Paraguay i sør.